Държавен вестник, бр. 58, 2014 г., стр. 9

БРОЙ  58	
Д Ъ Р Ж А В Е Н  В Е С Т Н И К 	
СТР.  9  
произтичащи от ЗСВ, следва ВСС да може 
да регламентира отношенията, свързани 
с общото функциониране на системата на 
съдебната власт. Възможността за издаване 
на подзаконови нормативни актове следва 
да е уредена в Конституцията, защото в нея 
изрично са посочени кои държавни органи 
какви нормативни актове могат да изда­
ват. Не може нормативната компетентност 
да възниква от „необходимост“ или от пред­
видена във всеки един закон делегация за 
уреждане на основни обществени отношения.
7. Признаването на ВСС възможността да 
издава подзаконови нормативни актове не 
може да бъде обяснявано и с възможността 
за контрол от Върховния административен 
съд. Подобно овластяване с непредвидено от 
Конституцията правомощие ще придаде на 
ВСС и на ВАС особено място сред органите 
на съдебната власт (в т.ч. и спрямо вносите­
лите на искането), каквото Основният закон 
не предвижда.
8. По същество не споделяме разбирането, 
че ВСС може да издава подзаконови норма­
тивни актове. Според нас то не съответства 
на принципа на правовата държава и на 
принципа за разделение на властите. Висшият 
съдебен съвет не е овластен от Конституцията 
да приема подзаконови нормативни актове, 
с които да дава първична правна уредба на 
материята по чл. 133 от Конституцията, която 
изисква статутът на съдиите, прокурорите 
и следователите, условията и редът за на­
значаване и освобождаване от длъжност на 
съдиите, съдебните заседатели, прокурорите 
и следователите, както и за осъществяване 
на тяхната отговорност да се уреждат със 
закон. Основният закон възлага на законо­
дателната власт да уреди първични общест­
вени отношения със закон и е недопустимо 
правомощието да се делегира на друг орган 
на държавна власт, който да ги урежда с 
подзаконови нормативни актове. Условията 
и редът за назначаване, преместване, по­
вишаване и за налагане на дисциплинарни 
наказания и освобождаване от длъжност на 
съдиите, прокурорите и следователите следва 
да се извършват само със закон, защото така 
изисква Конституцията и защото само така 
ще има трайно установена регламентация 
на обществените отношения, вместо всеки 
ВСС да приема различни условия и ред за 
кариерното развитие на съдии, прокурори 
и следователи. 
Конституционни съдии:
Стефка Стоева
Георги Ангелов
4645
МИНИСТЕРСКИ СЪВЕТ
ПОСТАНОВЛЕНИЕ № 186
ОТ 4 ЮЛИ 2014 Г.
за приемане на Наредба за безопасната екс­
плоатация и техническия надзор на въжени 
линии
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за без-
опасната експлоатация и техническия надзор 
на въжени линии.
Заключителна разпоредба
Параграф единствен. Отменя Наредба № 24 
за устройството и безопасната експлоатация 
на въжени линии (обн., ДВ, бр. 40 и 41 от 
1979 г.; попр., бр. 55 от 1979 г.; изм. и доп., 
бр. 86 от 1989 г.).
Министър-председател:
Пламен Орешарски
За главен секретар на Министерския съвет: 
Веселин Даков
НАРЕДБА
за безопасната експлоатация и техническия 
надзор на въжени линии
Г л а в а  п ъ р в а
ОБЩИ РАЗПОРЕДБИ
Чл. 1. С наредбата се уреждат:
1. изискванията към нови въжени линии 
и преместването на съществуващи въжени 
линии;
2. изискванията за безопасната експлоата­
ция на въжени линии;
3. редът за осъществяване на технически 
надзор на въжени линии;
4. редът за вписване в регистъра по чл. 36, 
ал. 1 от Закона за техническите изисквания 
към продуктите (ЗТИП) и за издаване на 
удостоверения на лица за поддържане, ре­
монтиране и преустройване на въжени линии.
Чл. 2. Наредбата се прилага за:
1. пътнически висящи въжени линии;
2. скивлекове;
3. наземни въжени железници (фуникуляри);
4. товарни въжени линии.
Чл. 3. Наредбата не се прилага за:
1. въжени линии за селскостопански и 
горскостопански цели;
2. въжени линии, използвани на панаири 
и/или в увеселителни паркове, предназначени 
за развлечение, а не за превоз на хора и/или 
на товари;
3. въжени фериботи;
4. зъбчати железници;
5. съоръжения, задвижвани с вериги.